Amstel Gold Race
<s>Amstel gold rejs () klasična je biciklistička trka koja se na proleće (sredinom aprila) održava u Limburgu, u Holandiji, kao deo ardenskih klasika.</s><s>Trka je 1989. godine dodata u najveće trke UCI kalendara.</s><s>Ovo je jedina jednodnevna biciklistička trka u Holandiji i smatra se najvažnijim biciklističkim događajem u ovoj zemlji.</s><s>Rekorder je Holanđanin Jan Ras, koji je trku osvojio pet puta.</s>

<s>Zvanični sponzor trke je pivara Amstel, po kojoj trka nosi naziv od osnivanja 1966. godine.</s>

<s>Istorija</s>

<s>Prva trka 
Amstel gold rejs su organizovali vlasnici kompanije Inter sport, Ton Vizers i Herman Krot.</s><s>Njihova ideja je bila da naprave klasik koji će parirati monumentalnim trkama u Flandriji i Italiji.</s>

<s>Prva trka je trebala da bude održana 30. aprila 1966. na holandski nacionalni praznik.</s><s>Plan je bio da startuje u Amsterdamu pa da se ide na istok zemlje, a cilj je trebao da bude u Mastrihtu.</s><s>Ukupno 280 kilometara.</s><s>Ipak, bilo je problema, na toj ruti je bilo dosta reka i trebalo ih je obilaziti, što bi trku učinilo dužom od 280 kilometara.</s><s>Novi plan je bio da startuje u Utrehtu, zatim u Roterdamu, a cilj bi bio u malom selu, Mersenu, u Limburgu.</s>

<s>Tri nedelje pre početka, organizatori su objavili da nisu dobili dozvolu da idu preko mosta Mordijk, preko kojeg je jedini put kojim se može južno od Roterdama.</s><s>Ruta je morala da se menja opet i novi start je bio u Bredi.</s>

<s>Te godine su hipici proglasili anarhiju u Holandiji i vlasti su se bojale da bi zbog trke organizovane na nacionalni praznik mogla nastati pobuna.</s><s>Četiri dana pre početka, Vizers i Krot su otkazali trku.</s><s>Ipak, ministar saobraćaja u Hagu zvao ih je i rekao da trka može biti organizovana.</s><s>U sredu, 30. aprila 1966. održana je prva trka Amstel gold rejs, od Brede do Mersena, 302 kilometra.</s><s>Trka je protekla bez ozbiljnijih incidenata.</s><s>Na cilj su došla tri vozača francuskog tima Ford, koji su sprintali za pobedu.</s><s>Holanđanin Jan Hugens imao je mehanički problem u zadnim metrima i pobedio je Francuz Žan Stablenski.</s><s>Učešće je uzelo 120 vozača , a završilo je samo 30.</s>

<s>Bez obzira ne početne planove, trka nikad nije startovala u najvećim holandskim gradovima Amsterdamu, Roterdamu i Utrehtu.</s>

<s>Potraga za identitetom 
Narednih godina, trka nije imala isti start.</s><s>1967. premeštena je u Helmondu, gde je sedište Amstela i skraćena je na 213 kilometara.</s><s>Pobedio je Ari den Hartog i tako postao prvi holandski pobednik trke.</s><s>1968. trka je održana 21. septembra, imala je 254 kilometra i pobedio je Hari Stevens.</s><s>Godine 1969. održavanje trke je vraćeno u april, pobedio je Belgijanac Gido Rejbruk, čime je počela belgijska dominacija.</s>

<s>Amstel gold rejs, kao mlada trka, imala je problema za pronalaženje svog mesta u kalendaru, pored mnogo i starijih i monumentalnih klasika i nije privlačila najbolje vozače.</s><s>Mnogo godina, najbolji biciklista tada, Edi Merks, nije učestvovao jer organizatori nisu mogli da mu plate njegovu startnu taksu.</s><s>1973. organizator Herman Krot, pristao je da plati Merksovom timu pozamašnu sumu novca, pretpostavljajući da će on pobediti.</s><s>Tako je i bilo, Merks je pobedio sa tri minuta ispred drugoplasiranog.</s><s>Dve godine kasnije, Merks je opet pobedio i postao prvi vozač koji je trku osvojio dvaput.</s>

<s>Kasnih sedamdesetih, holanđanin Jan Ras, osvojio je trku rekordnih pet puta, od toga četiri puta zaredom.</s><s>U holandskim medijima pojavila se fraza "Amstel gold Ras".</s>

<s>Godine 1983.</s><s>Ausralijanac Fil Anderson postao je prvi neevropski pobednik.</s>

<s>Premeštanje u Mastriht 
Godine 1991. cilj trke premešten je u Mastriht, glavni grad Limburga, a od 1998. u Mastrihtu je i start trke.</s><s>Karakteristika trke su postala brda južno od Limburga.</s><s>Zadnje dve decenije, Holandija je imala samo dva pobednika, Mihal Bogerd 1998. i Erik Deker 2001. obojica su pobedila Lensa Armstronga u sprintu.</s>

<s>Godine 2001. trku je počelo 190 vozača, a završilo je samo 37.</s><s>Najviše podijuma imaju Bogerd i Ras, po sedam.</s>

<s>Finiš na Kaubergu 
Godine 2003. cilj trke je premešten na brdo Kauberg, u Valkenburgu.</s><s>Prvo izdanje sa ciljem na brdu osvojio je Aleksandar Vinokurov.</s><s>Godine 2013. cilj je opet premešten.</s><s>Sa vrha Kauberga, 1.8 kilometara do centra Valkenburga.</s><s>Najuspešniji vozač zadnjih godina je Filip Žilber, koji je trku osvajao četiri puta.</s>

<s>2015. trku je osvojio Mihal Kvjatkovski i tako postao prvi svetski šampion koji je osvojio Amstel gold rejs još od 1981. kada je to uradio Bernar Ino.</s>

<s>Karakteristike trke 
Iako je trka u Limburgu, nije deo Ardena.</s><s>Obično se smatra početnom trkom Ardenske nedelje.</s><s>2004. trka je zamenila mesta sa trkom Lijež—Bastonj—Lijež u kalendaru.</s><s>Od tada, trka se održava nakon Pariz—Rubea, a pre Fleš Valona.</s>

<s>Do 2002.</s><s>Amstel gold rejs je bila ravna trka i najviše su pobeđivali klasik specijalisti, trka je bila slična Ronde van Flanderenu.</s><s>Od 2002. organizatori su odlučili da promene fokus i da uvedu uspone, što je odgovaralo vozačima koji se bore za pobede na grand tur trkama.</s><s>Moderna trka ima više od 30 kratkih uspona.</s><s>Najveći su Kauberg i Kautenberg.</s><s>Na Kautenbergu ima deonica sa po 22 % nagiba.</s>

<s>Pobednici</s>

<s>2017.</s><s>Filip Žilber
 2016.</s><s>Enriko Gasparoto
 2015.</s><s>Mihal Kvjatkovski
 2014.</s><s>Filip Žilber
 2013.</s><s>Roman Krojciger
 2012.</s><s>Enriko Gasparoto
 2011.</s><s>Filip Žilber
 2010.</s><s>Filip Žilber
 2009.</s><s>Sergej Ivanov
 2008.</s><s>Damijano Kunego
 2007.</s><s>Stefan Šumaher
 2006.</s><s>Frenk Šlek
 2005.</s><s>Danilo di Luka
 2004.</s><s>Davide Rebelin
 2003.</s><s>Aleksandar Vinokurov
 2002.</s><s>Mikele Bartoli
 2001.</s><s>Erik Deker
 2000.</s><s>Erik Cabel
 1999.</s><s>Mihal Bogerd
 1998.</s><s>Rolf Jerman
 1997.</s><s>Bjarne Ris
 1996.</s><s>Stefano Zanini
 1995.</s><s>Mauro Đaneti
 1994.</s><s>Johan Museuv
 1993.</s><s>Rolf Jerman
 1992.</s><s>Olaf Ludvig
 1991.</s><s>Frans Masen</s>

<s>1990.</s><s>Adri van der Pul
 1989.</s><s>Erik van Lanker
 1988.</s><s>Jele Najdam
 1987.</s><s>Jop Zutemelk
 1986.</s><s>Stiven Roks
 1985.</s><s>Geri Kneteman
 1984.</s><s>Žak Hanegraf
 1983.</s><s>Fil Anderson
 1982.</s><s>Jan Ras
 1981.</s><s>Bernar Ino
 1980.</s><s>Jan Ras
 1979.</s><s>Jan Ras
 1978.</s><s>Jan Ras
 1977.</s><s>Jan Ras
 1976.</s><s>Fredi Martens
 1975.</s><s>Edi Merks
 1974.</s><s>Geri Kneteman
 1973.</s><s>Edi Merks
 1972.</s><s>Valter Plankart
 1971.</s><s>Frans Verbek
 1970.</s><s>Žorž Pentan
 1969.</s><s>Gido Rejbruk
 1968.</s><s>Hari Stevens
 1967.</s><s>Ari den Hartog
 1966.</s><s>Žan Stablenski</s>

<s>Statistika 
Najviše pobeda imaju Holanđani (17) i Belgijanci (13).</s><s>Od vozača, najviše pobeda imaju Holanđanin Jan Ras (5) i Belgijanac Filip Žilber (4).</s>

<s>Spoljašnje veze</s>

<s>Amstel gold rejs na biciklističkoj arhivi</s>

<s>Nastanci 1966.</s><s>Klasične biciklističke trke
Biciklizam u Nizozemskoj</s>

